**ОБЩИНСКИ СЪВЕТ - ШАБЛА**

 **Препис-извлечение !**

**ПРОТОКОЛ**

**№ 34**

**от проведено извънредно заседание на Общински съвет – Шабла**

**на 15.10.2021 година**

**ОТНОСНО:**

Докладна записка относно поемане на краткосрочен общински дълг от финансова или кредитна институция.

**РЕШЕНИЕ №273:** На основание чл. 21, ал. 1, т. 10 от Закона за местното самоуправление и местната администрация, във връзка с чл. 3, т. 2, чл. 5, ал. 1 т. 1 и т. 2, чл. 13, чл. 16, и чл. 17 от Закона за общинския дълг, и Раздел X от Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Шабла, във връзка с докл.записка с вх.№ К-109/30.09.2021 г.,Общинския съвет – Шабла:

**I.**Дава съгласие Община Шабла да поеме краткосрочен общински дълг, при следните основни параметри:

**1.Стойност на кредита (главница) –** 250 000 лв. (двеста и петдесет хиляди лева);

**2.Максимален размер на дълга** – 262 500 лв. (двеста шестдесет и две хиляди и петстотин лева);

 **3.Валута на дълга** – лева;

 **4.Вид на дълга** – краткосрочен банков кредит, поет с договор за общински заем – тип кредитна линия, като при усвояванията на кредита не се изисква предоставянето на разходно-оправдателни документи;

 **5.Цел** – за покриване на временен недостиг на средства, необходими за разплащания свързани с дейността на Общината;

 **6.Срок на погасяване** – до 12 месеца, считано от датата на подписване на договора за кредит;

**7.Начин и срок на усвояване –** на траншове или еднократно в срока на договора за кредит;

**8.Максимален годишен лихвен процент** – фиксиран лихвен процент, не по-голям от 3 %;

**9.Начисляване и плащане на лихва –** ежемесечно върху усвоената сума по кредита;

**10.Лихвен процент при просрочие на главница** – образува се от сбора от годишния лихвен процент по т. 8 плюс надбавка и се дължи върху сумите в просрочие. Максимална стойност на надбавката – до 2 % годишно;

**11.Неустойка при просрочие на лихва** – без неустойка при просрочие на лихва;

**12.Такса за проучване и разглеждане на искане за кредит** - без такса;

**13.Еднократна такса за управление на кредита**, платима при подписване на договора за кредит върху размера на разрешения кредит – до 1% годишно;

**14.Без други такси и комисиони,** в т. ч. без комисиона за ангажимент върху размера на неусвоената част от кредита и без такси, и комисиони за предсрочно погасяване на кредита или част от него;

**15.Начин на обезпечение на кредита** - учредяване на залог по реда на Закона за особените залози в размер на 105 % от размера на кредита върху всички настоящи и бъдещи вземания на Община Шабла с произход Собствени приходи по чл. 45, ал. 1, т. 1, буква от „а” до „ж” от Закона за публичните финанси и Обща изравнителна субсидия по чл. 52, ал. 1, т. 1, буква „б” от Закона за публичните финанси за периода до окончателното погасяване на дълга.

**II.**Възлага и делегира права на Кмета на Община Шабла да подпише договора за кредит и договора за залог, както и да извърши всички останали необходими правни и фактически действия за изпълнение на решението по т.I

**С поименно гласуване от присъстващите 7 общински съветници със 7 гласа - „за”, 0 „против” и 0 „въздържал се” – решението се приема.**

**„За“ – Йорданка Иванова Стоева – Йорданова; Живко Спасов Иванов; Ивелина Георгиева Янакиева—Демирева; Мария Ставрева Недялова; Милена Петкова Тодорова; Красимир Георгиев Ялнъзов; Стоян Стойчев Стоянов**

Докладна записка относно приемане на проектобюджет за 2022 г. и актуализирана бюджетно прогноза за местни дейности в община Шабла за 2023 и 2024 г.

**РЕШЕНИЕ № 274:** На основание чл. 21, ал. 1 т. 6 и т. 23 и ал. 2 от Закона за местното самоуправление и местната администрация, чл. 83, ал. 2 от Закона за публичните финанси, чл. 27, ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Шабла и във връзка с РМС № 64/22.01.2021 г. за бюджетната процедура за 2022 г. и БЮ 5/04.10.2021 г. на Министерство на финансите,във връзка с докл.записка с вх.№ К-112/14.10.2021 г.,Общински съвет – Шабла:

§ 1. Приема проектобюджет за 2022 г. и актуализирана бюджетна прогноза за местни дейности в община Шабла за 2023 г. и 2024 г. по показатели от единната бюджетна класификация, съгласно приложения:

* Доклад за приемане на проектобюджет за 2022 г. и актуализирана бюджетна прогноза за местни дейности в община Шабла за периода за 2023 -2024 г.;;
* Приложение 8 – „Бюджетна прогноза за периода 2022-2024 г. на постъпленията от местни приходи и на разходите за местни дейности“.
* Приложение 6 г – Прогноза за общинския дълг (вкл. и намеренията за нов) и разходите за лихви по него за периода 2022-2024 г. на Oбщина Шабла.

**С поименно гласуване от присъстващите 7 общински съветници със 7 гласа - „за”, 0 „против” и 0 „въздържал се” – решението се приема.**

**„За“ – Йорданка Иванова Стоева – Йорданова; Живко Спасов Иванов; Ивелина Георгиева Янакиева—Демирева; Мария Ставрева Недялова; Милена Петкова Тодорова; Красимир Георгиев Ялнъзов; Стоян Стойчев Стоянов**

Докладна записка относно Кандидатстване на община Шабла с проектно предложение по Процедура BGENERGY-2.002 – „Възобновяема енергия, енергийна ефективност, енергийна сигурност“ и сключване на споразумение за сътрудничество.

**РЕШЕНИЕ №275:** На основание чл. 21, ал. 1, т. 23 и ал. 2, във връзка с чл. 59, чл. 60 и чл. 61 от Закона за местното самоуправление и местната администрация, във връзка с докл.записка с вх.№ К-111/14.10.2021 г., Общински съвет-Шабла:

1.Дава съгласие Община Шабла да кандидатства с проектно предложение “Подобряване на енергийната ефективност в сгради с обществено предназначение в град Шабла” и сключване на споразумение за сътрудничество по Процедура BGENERGY-2.002 – „Възобновяема енергия, енергийна ефективност, енергийна сигурност“, финансирана от Финансовия механизъм на Европейско икономическо пространство 2014-2021.

2.Одобрява проект на споразумение за сътрудничество с IDN Research /ИДН Рисърч/.

3.Дава съгласие за сключване на споразумение за сътрудничество между Община Шабла и партньор по проекта Интернешънъл Дивелъпмънт Норуей Асосиейшън.

4.Упълномощава Кмета на Общината да подпише споразумението за сътрудничество с партньора по проекта.

5.Възлага на Кмета на Община Шабла да извърши последващи действия.

**С явно гласуване от присъстващите 7 общински съветници със 7 гласа - „за”, 0 „против” и 0 „въздържал се” – решението се приема.**

**ПРЕДСЕДАТЕЛ НА ОбС:**

 **/Д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/Н.Иванова/**